Na temelju Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/12, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20), Pravilnika o pomoćnicima u nastavi i stručno komunikacijskim posrednicima (NN 102/18), Pravilnika o izmjeni Pravilnika o pomoćnicima u nastavi i stručno komunikacijskim posrednicima (NN 22/2020) te Odluke Bjelovarsko-bilogorske županije o dodjeli pomoćnika u nastavi, Obrtnička škola Bjelovar objavljuje

**NATJEČAJ**

**za zapošljavanje osobe za obavljanje poslova pomoćnika/ice u nastavi**

**BROJ TRAŽENIH OSOBA**: 1 (jedan) pomoćnik u nastavi, nepuno radno vrijeme 32 sata tjedno

**MJESTO RADA**: Obrtnička škola Bjelovar

**VRSTA UGOVORA**: ugovor o radu na **određeno** vrijeme za nastavnu godinu 2021./2022.

**PRIJEVOZ**: djelomično

**POSEBNI UVJETI:**

* punoljetnost
* završeno najmanje četverogodišnje srednjoškolsko obrazovanje
* kandida/kinja nije pravomoćno osuđen za kaznena djela za koja se goni po službenoj dužnosti sukladno članku 106. Zakona o odgoju i obrazovanju u osnovnoj srednjoj školi i da protiv osobe nije pokrenut kazneni postupak za djela za koja se goni po službenoj dužnosti i sukladno članku 106. Zakona o odgoju i obrazovanju u osnovnoj i srednjoj školi

Na natječaj se mogu ravnopravno javiti kandidati oba spola.

**OPIS POSLOVA**

Poslovi pomoćnika u nastavi su određeni Pravilnikom o pomoćnicima u nastavi i stručnim komunikacijskim posrednicima.

Osnovna zadaća pomoćnika/ice u nastavi je pružanje osobne stručne potpore učenicima s teškoćama u razvoju u osnovnim i srednjim školama Bjelovarsko-bilogorske županije, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**PRIJAVA NA NATJEČAJ**

Uz prijavu na natječaj kandidati/kinje trebaju priložiti:

1. životopis
2. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)
3. potvrdu o završenoj edukaciji za osposobljavanje pomoćnika u nastavi za učenike s teškoćama u razvoju ako ju je kandidat posjeduje - preslika
4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi izdan za vrijeme trajanja natječaja (preslika)

Nije potrebno dostavljati original dokumente, jer se natječajna dokumentacija ne vraća. Izabrani kandidat dužan je prije sklapanja ugovora dostaviti original dokumentaciju kao i original potvrdu o nekažnjavanju izdanu na dan sklapanja ugovora.

Prijavu je potrebno vlastoručno potpisati i obavezno navesti adresu stanovanja, kontakt broj mobitela i elektronsku poštu (e-mail).

Ukoliko kandidat/kinja koji se prijavljuje na natječaj ostvaruje pravo prednosti pri zapošljavanju prema posebnom propisu, u svojoj zamolbi dužan/na se je pozvati na to pravo te priložiti sve dokaze o ostvarivanju prava prednosti.

Kandidati koji ostvaruju pravo prednosti pri zapošljavanju sukladno odredbama čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/2017, 98/19) dužni su prilikom prijave na natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja sukladno odredbama Zakona o hrvatskim braniteljima iz Domovinskog rata i članovima njihovih obitelji. Upute o potrebnoj dokumentaciji nalaze se na internetskoj stranici Ministarstva hrvatskih branitelja na linku: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prije donošenja odluke o izboru može se organizirati prethodni razgovor s prijavljenim kandidatima koji ispunjavaju uvjete o čemu će kandidati biti telefonski obaviješteni.

S pomoćnikom/icom u nastavi, Obrtnička škola Bjelovar će sklopiti pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Rok prijave je osam (8) dana od dana objave natječaja.

Natječaj je objavljen 23.08.2021. godine.

Prijave na natječaj s dokazima o ispunjavanju uvjeta dostavljaju se na adresu škole: Obrtnička škola Bjelovar, Dr. Ante Starčevića 24, 43000 Bjelovar s naznakom "ZA NATJEČAJ ZA POMOĆNIKA U NASTAVI".

Nepravodobne i nepotpune prijave neće biti razmatrane.

O rezultatima natječaja kandidati/kinje će biti obaviješteni na isti način i u istom roku

na mrežnoj stranici Obrtničke škole Bjelovar [www.obs-bj.hr](http://www.obs-bj.hr) u rubrici pod nazivom „NATJEČAJI“ , podrubrika „Obavijest o rezultatima izbora“ nakon donošenja odluke o izboru kandidata.

Sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka ( NN br. 42/18), prijavom na natječaj kandidat daje privolu Obrtničkoj školi Bjelovar za prikupljanje i obradu osobnih podataka navedenih u prijavi na natječaj te dostavljenoj dokumentaciji, u svrhu provedbe istog. Prijavom na natječaj kandidati su suglasni s objavom osobnih podataka (imena i prezimena) na internetskoj stranici Škole, u svrhu obavještavanja o rezultatima natječaja.

**Objavljeno:**

1. Web stranice škole

2. Zavod za zapošljavanje

3. Oglasna ploča škole

Ravnatelj:

Branko Cvetković, dipl.ing.